
Ako je to správne?

	Nesprávne (nevhodne) použité výrazy
	Správne (vhodnejšie) výrazy



	A
	

	aerosol
	aerosól

	anesteziológ
	anestéziológ

	Anglia
	Anglicko

	anketný
	anketový

	anténny prepínač
	anténový prepínač

	antidatovať
	antedatovať

	antivírový softvér
	antivírusový softvér

	arabština
	arabčina

	arch
	hárok

	asnáď zastar.
	azda, hádam, vari, 
možno

	atmosferický
	atmosférický

	atomárny, atomický
	atómový

	auditor
	audítor

	autentičnosť
	autentickosť



	B
	

	báger
	bager, rýpadlo

	Baltické more
	Baltské more

	bedna, bedňa
	debna

	behom (predl.)
	počas, v, za, cez, v priebehu

	Belgia
	Belgicko, Belgické kráľovstvo

	bezosporu
	nesporne

	bezozbytkový
	bezzvyškový

	bezpracný (zisk)
	bezprácny (zisk)

	bezvadný (vymeniť vadnú vec za bezvadnú)
	bezchybný; výborný, absolútny, stopercentný, prvotriedny, vzorný, dokonalý, vynikajúci, krásny (vymeniť chybnú vec za bezchybnú)

	bezváhový (stav)
	beztiažový (stav)

	beženec
	utečenec, azylant

	bežné číslo
	poradové číslo

	bitevný
	bojový

	boj s kriminalitou
	boj proti kriminalite

	brnenský
	brniansky

	budúcno (plány do budúcna)
	budúcnosť (plány do budúcnosti)

	bydlište
	bydlisko

	byť: bol ste, bola ste
	boli ste



	C
	

	celkom
	spolu, dovedna, celkove

	celodenná smena
	celodenná zmena

	cez (cez 100 ľudí)
	vyše, viac ako (vyše 
100 ľudí)

	cez to všetko
	napriek tomu všetkému

	cezčas 
	nadčas

	cirka/cca hovor.
	asi, približne

	cyrilometodejský
	cyrilo-metodský, 
cyrilo-metodovský



	Č
	

	čas od času
	z času na čas, občas

	častokrát
	často, veľa ráz

	Černohorec
	Čiernohorec

	černoši
	černosi

	Češi
	Česi

	čiastka (na rekonštrukciu sa použila čiastka 30 tis. eur)
	suma (na rekonštrukciu sa použila suma 30 tis. eur, ale aj použilo sa 30 tis. eur)

	činiť: suma činí
	suma predstavuje, robí, je



	D
	

	ďaleko viac
	oveľa viac, omnoho viac

	ďaľší
	ďalší

	dátum: dátom (inštrumentál j. č.)
	dátumom

	denný rád
	denný poriadok

	depozičný (limit)
	depozitný (limit)

	detekovať
	detegovať (ale detekcia)

	diaľnica: diaľníc (genitív mn. č.)
	diaľnic

	dispečink
	dispečing

	dielčí
	čiastkový

	diskutovať niečo
	diskutovať o niečom

	diskuzia, diskúzia
	diskusia

	dlhodobe
	dlhodobo

	doba:
1. doba
	
lehota

	· čakacia doba
	čakacia lehota

	· koncesná doba
	koncesná lehota

	· náhradná doba
	náhradná lehota

	· odvolacia doba
	odvolacia lehota

	· ochranná doba
	ochranná lehota

	· podporná doba
	podporná lehota

	· premlčacia doba
	premlčacia lehota

	· primeraná doba
	primeraná lehota

	· skúšobná doba
	skúšobná lehota

	· stanovená doba
	stanovená lehota

	· určená doba
	určená lehota

	· uvedená doba
	uvedená lehota

	· výpovedná doba
	výpovedná lehota

	· záručná doba
	záručná lehota

	2. doba
	čas, obdobie

	· doba neurčitá
	neurčitý čas

	· doba platenia 
príspevku
	čas, obdobie platenia príspevku

	· doba prevádzkovania
	čas, obdobie prevádzkovania

	· doba určitá
	určitý čas

	· doba výkonu funkcie
	čas, obdobie výkonu funkcie

	· doba zamestnania
	čas, obdobie zamestnania

	· po dobu dlhšiu ako 30 dní
	v čase dlhšom ako 30 dní, dlhšie ako 30 dní

	· pracovná doba
	pracovný čas

	· účtovná doba
	účtovné obdobie

	· zdaňovacia doba
	zdaňovacie obdobie

	3. doba
	čas, počas

	· po dobu držby
	počas, v čase držby

	· po dobu pozastavenia výkonu
	počas, v čase pozastavenia výkonu

	· po dobu prípravy
	počas, v čase prípravy

	· po dobu zaškoľovania
	počas, v čase zaškoľovania

	4. doba
	

	· do doby, než...
	dovtedy, kým...

	· na dobu šiestich mesiacov
	na šesť mesiacov

	· po dobu troch rokov
	tri roky

	· počas doby platnosti registrácie
	počas, v čase platnosti registrácie

	dobyť pohľadávku
	vymôcť pohľadávku

	dokazovací materiál
	dôkazový materiál

	dokladovať
	dokladať, doložiť (dokladmi), pripojiť doklad

	doličný (materiál, predmet)
	usvedčujúci, dôkazový (materiál, predmet)

	dolupodpísaný
	podpísaný

	doleuvedený
	uvedený, ďalej uvedený, nasledujúci

	domnenie (používať  iba v spojení v domnení, že)
	domnienka, predpoklad, dohad 

	dopad (negatívny dopad na zamestnanosť)
	vplyv, dôsledok (negatívny vplyv na zamestnanosť)

	dopis
	list

	dopisovať si
	písať si

	doporučenie
	odporúčanie

	doporučuje sa
	odporúča sa

	doprevádzať
	sprevádzať

	doprovod
	sprievod

	dosažiteľnosť
	dosiahnuteľnosť

	dosýťovaný (mušt)
	dosycovaný (mušt)

	došetriť (priestupok)
	vyšetriť (priestupok)

	dovednosť
	zručnosť, schopnosť

	dovolávať sa predpisov
	odvolávať sa na predpisy

	drážny (drážne teleso)
	dráhový (dráhové teleso)

	drtiť
	drviť

	dukelský
	dukliansky

	dútka
	pokarhanie



	E
	

	erolinky
	aerolínie

	estetičnosť
	estetickosť

	euro: 20 euro
	20 eur

	Európa: Západná Európa, Východná Európa, Stredná Európa
	západná Európa, východná Európa,     stredná Európa



	F
	

	fasovať hovor.
	dost(áv)ať (ako prídel), preberať

	fond: fondami (inštrumentál mn. č.)
	fondmi

	fotiť hovor.
	fotografovať

	fotka hovor.
	fotografia, snímka

	Francia
	Francúzsko

	fronta: frontami (inštrumentál mn. č.)
	1. front: frontmi
2. rad, zástup



	G
	

	gulička: guličiek (genitív mn. č.)
	guľka: guliek
guľôčka: guľôčok

	guličkové pero
	guľôčkové pero



	H
	

	Haag: haagský
	haagsky

	Hamburg: hamburgský
	hamburský 

	hermetičnosť
	hermetickosť

	hnacia tryska
	hnacia dýza

	horeuvedený
	uvedený, predtým uvedený, predchádzajúci



	CH
	

	chcieť niečo po niekom
	chcieť niečo od niekoho

	chovanie
	správanie; vystupovanie, konanie

	chovať sa
	1. správať sa, počínať si
2. prejavovať sa, pôsobiť 

	chybovať
	robiť, urobiť chyby;
mýliť sa, pomýliť sa



	I
	

	infrazamerovač
	infrazameriavač

	inšpektoriát (dopravný inšpektoriát)
	inšpektorát (dopravný inšpektorát)



	J
	

	je pravdou, že...
	je pravda, že...

	je tomu tak
	je to tak

	je treba
	treba (ale: bolo treba, nie trebalo!)

	je vstave niečo urobiť 
	je schopný niečo urobiť

	jedná sa o... (jednalo sa o také výrobky, ako napr...)
	ide o... (išlo o také výrobky, ako napr...)

	jednací poriadok
	rokovací poriadok

	jednanie
	rokovanie

	jednať (vo vláde, v parlamente)
	rokovať (vo vláde, 
v parlamente)

	jednať s ľuďmi
	zaobchádzať s ľuďmi

	jednateľ
	konateľ, zástupca

	jednička
	jednotka

	jednorázove
	jednorazovo

	jednosmenný (jednosmenná prevádzka)
	jednozmenný (jednozmenná prevádzka)



	K
	

	kabelová jednotka
	káblová jednotka

	kapesník
	vreckovka

	karantenný
	karanténny

	kárne opatrenia
	disciplinárne opatrenia

	kasárňa
	kasáreň, kasárne

	katastrofa: katastrôf (genitív mn. č.)
	katastrof

	kázeň
	disciplína, poriadok

	každopádne
	naisto, v každom prípade

	Keňa: keňský
	kenský

	klient: klientami (inštrumentál mn. č.)
	klientmi

	kľud, kľudný
	pokoj, pokojný

	kočíkareň
	kočikáreň

	koldokola hovor.
	okolo, dookola, vôkol

	končiť (predstavenie končí)
	končiť sa (predstavenie sa končí)

	konkurenciaschopnosť
	konkurencieschopnosť

	korešpodencia
	korešpondencia

	kotol: v kotli
	v kotle

	krátkodobe
	krátkodobo

	krátky: v krátkej budúcnosti
	v blízkej, v najbližšej budúcnosti

	krmelec
	kŕmidlo

	krychľový
	kubický, kockový

	kupredu
	napred, vpred, dopredu

	kúsať
	hrýzť

	L
	

	látková výmena
	látková premena

	leh, v leže
	ľah, v ľahu, poležiačky

	límec
	golier

	logičnosť argumentácie
	logickosť argumentácie

	lušteniny
	strukoviny



	M
	

	majetkoprávny, 
majetko-právny
	majetkovoprávny

	malorážka
	malokalibrovka

	manager, menežér
	manažér

	managment, menežment
	manažment

	manévry
	manévre

	mapový ukazateľ
	mapový ukazovateľ

	materiálnotechnický
	materiálno-technický

	medzibunečný priestor
	medzibunkový priestor

	menovací dekrét
	vymenúvací dekrét

	menovať (prezidentom)
	vymenovať za (prezidenta)

	
	

	menovať do (funkcie)
	vymenovať, vymenúvať do (funkcie)

	merítko
	mierka, miera, meradlo, rozsah, rozmer, veľkosť

	miestopredseda
	podpredseda

	mimo iného
	okrem iného

	množstevný
	množstvový



	N
	

	nadobudlý
	nadobudnutý

	nahlásiť
	zahlásiť

	náhodile, náhodilo 
	náhodne

	náhražka, náhražkový
	náhradka, náhradkový

	náchylný k niečomu
	náchylný na niečo

	nájomca: nájomci
	nájomcovia

	najoptimálnejšie riešenie
	optimálne riešenie

	na každý pád
	v každom prípade

	nakoľko
	keďže, pretože, lebo

	námatkou
	náhodne, náhodou, skusmo, občas

	námatkový
	náhodný, občasný, skusmý

	naniesť (pripomienky) admin. slang
	predložiť, vysloviť (pripomienky)

	naplniť, poplniť (plán)
	splniť (plán)

	napomáhať, napomôcť niečomu
	napomáhať, napomôcť niečo

	národnohospodársky
	národohospodársky

	nasledovný (pri uvádzaní výkladu, výpočtu)
	vhodnejšie takýto, tento

	náväznosť
	nadväznosť: v nadväznosti na

	naviac
	navyše

	navýšiť (rozpočet) admin. slang
	zväčšiť, zvýšiť (rozpočet)

	neísť: neide (3. os. j. č.)
	nejsť: nejde

	nemovitosť
	nehnuteľnosť

	nemovitý (majetok)
	nehnuteľný (majetok)

	neobdržať (súhlas)
	nedostať, nezískať, nedosiahnuť, neprijať (súhlas)

	neodstraniteľný
neomluvená absencia
	neodstrániteľný
neospravedlnená absencia

	neomluviteľný
	neospravedlniteľný

	neopomenuteľný (fakt)
	neobíditeľný, nevynechateľný (fakt)

	nepostrádateľný
	nevyhnutný, potrebný, 
nenahraditeľný, náležitý

	nepredložený čin
	neuvážený čin

	neprevediteľný
	neuskutočniteľný, nerealizovateľný, nevykonateľný

	nepríjme
	neprijme

	nerez
	nehrdzavejúca oceľ, antikoro

	nezabaviteľný (nazabaviteľné sumy)
	nezhabateľný, neskonfiškovateľný (nezhabateľné sumy)

	nezávadnosť
	bezchybnosť, neškodnosť

	nezávadný (výrobok)
	bezchybný, neškodný, vyhovujúci, dobrý (výrobok) 

	nezbytný
	nevyhnutný

	nezlúčiteľný
	nezlučiteľný

	nežiadúci
	nežiaduci

	niekto: niekym (inštrumentál j. č.)
	niekým

	nosítka
	nosidlá

	novonastavší
	novovzniknutý



	O
	

	o hmotnosti
	s hmotnosťou

	o prázdninách
	cez prázdniny

	o sile (mužstvo o sile 20 hráčov)
	v sile (mužstvo v sile 20 hráčov)

	obdržanie
	prijatie, prevzatie

	obdržaný spis
	prijatý spis

	obdržať


	dostať, získať, prijať, prevziať, dosiahnuť, nadobudnúť

	obecne platný
	všeobecne platný

	obnos 
	suma

	obsažený
	obsiahnutý

	obtiaž
	ťažkosť; ťarcha

	obtiažne
	ťažko, namáhavo, vyčerpávajúco, neľahko, únavne

	obtiažny, obtiažný
	ťažký, namáhavý, vyčerpávajúci, neľahký, únavný

	odchýľka
	odchýlka: odchýlok

	odpočet (plnenia úloh)
	výkaz, zúčtovanie (plnenia úloh)

	odoslať (na služobnú cestu)
	vyslať (na služobnú cestu), ale odoslať zásielku

	odstavec
	odsek

	ostreľovač
	odstreľovač (vyvíja činnosť smerujúcu k vyradeniu protivníka)

	ohľadom, ohľadne zastar.
	pokiaľ ide o, čo sa týka, vzhľadom na; s ohľa-dom na

	ohliadka (miesta činu)
	obhliadka (miesta činu)

	oká (čosi podobné oku): ok (genitív mn. č.)
	ôk

	opilosť
	opitosť

	opis (listiny)
	odpis, kópia (listiny)

	oprostiť
	zbaviť, oslobodiť

	ostraha
	ochrana, stráž; stráženie, varovný systém

	ošetriť (v zmluve by mali byť ošetrené aj dôsledky odstúpenia od zmluvy)
	upraviť, rozriešiť, vyriešiť (v zmluve by mali byť vyriešené aj dôsledky odstúpenia od zmluvy)

	ovšem
	pravdaže, však, pravda

	ožehavý
	pálčivý, chúlostivý



	P
	

	padnúť pre vlasť
	padnúť za vlasť

	plížiť sa
	plaziť sa, prikrádať sa

	plnomocenstvo
	splnomocnenie, zmocnenie

	plnomocnenec
	splnomocnenec, zmocnenec

	po vzore
	podľa vzoru

	po zásluhe
	podľa zásluhy, zásluh

	pohraničiar
	pohraničník, hraničiar

	pohrešovaný
	nezvestný, stratený

	pohrešuje sa
	je nezvestný, hľadá sa

	pojítko
	spojivo, spájadlo

	pokiaľ sa týka
	čo sa týka, pokiaľ ide o

	poloos
	polos

	poloostrov
	polostrov

	popísať (postavu, udalosť)
	opísať (postavu, udalosť)

	portfolio
	portfólio

	posilovať
	posilňovať

	posilovňa
	posilňovňa

	postrádať
	nemať, chýbať

	postrádateľný
	nahraditeľný

	poštové smerové číslo
	poštové smerovacie číslo

	poťažne, poťažmo
	prípadne, respektíve, eventuálne

	potencionálny
	potenciálny

	potrieť nepriateľa
	poraziť, zničiť nepriateľa

	povolenka
	povolenie

	požiadavok
	požiadavka

	poživatiny
	požívatiny

	prápor
	zástava

	predať (skúsenosti, list)
	odovzdať (skúsenosti, list)

	predčiť
	prekonať, prevýšiť, predstihnúť

	preddavkove
	preddavkovo, preddavkom, ako preddavok

	predsedkyňa
	predsedníčka

	prehlásenie (čestné prehlásenie)
	vyhlásenie (čestné vyhlásenie)

	prehlásiť za mŕtveho
	vyhlásiť za mŕtveho

	prejednanie, prejednávanie (koncepcie)
	prerokovanie, prerokúvanie (koncepcie)

	prejímať
	preberať

	premlčovať
	premlčiavať

	prepážka
	priehradka, priečinok; priečka

	preplatiť cestovné
	vyplatiť cestovné

	prepožičať (držiteľ prepožičaného bytu, prepožičať vyznamenanie)
	požičať, zapožičať, udeliť (držiteľ požičaného bytu, udeliť vyznamenanie)

	prešlý
	uplynulý, minulý, predchádzajúci, pre-došlý

	prevádzkarňa, prevádzkáreň
	prevádzkareň

	prevážny
	prevažný

	prevedenie
	podanie, stvárnenie

	previesť rozkaz
	vykonať rozkaz

	priebehom
priekazný (doklad, prostriedok)
	počas, v priebehu
preukazný (doklad, prostriedok)

	priestorove
	priestorovo

	prievlečný (prievlečná stuha)
	prevlečný (prevlečná stuha)

	príslušať
	náležať, patriť

	produkt: produktami (inštrumentál mn. č.)
	produktmi

	profesný
	profesijný, profesio-
vý, profesionálny

	projekt: projektami (inštrumentál mn. č.)
	projektmi

	puma
	bomba

	
	

	R
	

	rada (postaviť sa do rady)
	rad (postaviť sa do radu)

	rana (delová rana) hovor.
	strela, výstrel (delový výstrel)

	razítko
	pečiatka

	ráž
	kaliber

	regulérny
	regulárny

	rejstrík
	register

	rekordman
	rekordér

	respektívne
	respektíve

	reštrukturizovaný
	reštrukturalizovaný

	rezort: rezortami (inštrumentál mn. č.)
	rezortmi


	riadiaci výcviku
	vedúci výcviku

	riadič
	vodič

	rokovať k niečomu
	rokovať o niečom

	rola: v roli ochrancu 
	v role ochrancu

	roľa
	rola, úloha

	rukáv: košeľa s krátkym rukávom
	košeľa s krátkymi rukávmi

	rukojemca
	rukojemník

	rumovište
	rumovisko



	S
	

	samoobrana, sebeobrana
	sebaobrana

	scanner
	skener

	sebalepší
sebamenší, sebemenší
	čo najlepší
najmenší

	skončiť (program skončí poobede)
	skončiť sa (program sa skončí poobede)

	smenový
	zmenový

	software
	softvér

	spála (lek. zastar.)
	šarlach

	späťvzatie
	stiahnutie, odvolanie

	spiknutie
	sprisahanie

	spoločensko-vedný seminár
	spoločenskovedný seminár

	sprostiť (viny)
	zbaviť (viny)

	srdečná chyba
	srdcová chyba

	stanovisko (pozorovateľské stanovisko)
	stanovište (pozorovateľské stanovište)

	stávajúci (stav)
	terajší, súčasný, existujúci (stav)

	súčastný
	súčasný

	summit
	samit

	suť
	sutina, skálie



	Š
	

	šekove
	šekovo, šekom

	šetrenie
	vyšetrovanie, zisťovanie, prešetrovanie

	šetriť
	zisťovať, skúmať, prešetrovať

	šit (stavebný šit)
	odpad (stavebný odpad)

	šrauba, šraub hovor.
	skrutka

	štandartný
	štandardný

	štrukturovaný
	štruktúrovaný

	štúdijný
	študijný



	T
	

	tak + príd. m. (tak dobrý)
	taký (taký dobrý)

	team
	tím

	tématický
	tematický

	tento: tohoto (genitív 
j. č.)
	tohto

	tlačítko
	tlačidlo

	tlačový hovorca
	hovorca, tlačový tajomník

	trefný
	výstižný, priliehavý

	trojvŕšie
	trojvršie

	tryska
	dýza

	tryskáč, tryskové lietadlo
	prúdové lietadlo

	tržné hospodárstvo
	trhové hospodárstvo

	tvorčí
	tvorivý

	tyl
	tylo (záhlavie; zátylok; zázemie)



	U
	

	u telefónu
	pri telefóne

	účastniť sa niečoho
	zúčastňovať sa, zúčastniť sa na niečom

	
	

	účel: za účelom zlepšenia
	s cieľom zlepšiť, 
na zlepšenie

	účelove
	účelovo

	údobie
	obdobie

	uhynulý
	uhynutý

	uchvátiteľ
	uchvatiteľ

	ujednať sa
	dohovoriť sa

	ujednotiť sa
	dohodnúť sa, zhodnúť sa

	upomienkový dar
	spomienkový dar

	upresniť
	spresniť

	určený k niečomu
	určený na niečo

	úrok: úrokami (inštrumentál mn. č.)
	úrokmi

	usilovať o niečo
	usilovať sa o niečo

	usnadniť
	uľahčiť

	ustanoviť na (funkciu)
	ustanoviť do (funkcie)

	ustavený
	ustanovený

	ustaviť
	ustanoviť, zriadiť, založiť, konštituovať

	ustavujúci
	ustanovujúci, zakladajúci






	V
	

	vada (rečová vada)
	chyba, kaz, nedostatok, porucha (rečová chyba)

	vadne
	chybne, poruchovo, poškodene

	vadný
	chybný, kazový, poruchový, nevyhovujúci, pokazený, poškodený

	varianta, variantami
	variant, variantmi

	včetne
	vrátane, včítane

	vedeckotechnický
	vedecko-technický (týkajúci sa vedy a techniky)

	vedecko-výskumný
	vedeckovýskumný (týkajúci sa vedeckého výskumu)

	viď
	pozri

	Vidíme sa zajtra!
	Uvidíme sa zajtra!

	vírový
	vírusový

	vliv
	vplyv

	vmešovať sa
	zasahovať, miešať sa

	vo vnútri štátu
	vnútri štátu

	
	

	vodítko
	1. vodidlo, smernica, 
návod
2. vôdzka, vodidlo, remienok

	vojna (bol som na vojne) hovor.
	vojenčina (bol som na vojenčine)

	vrchný (čašník, inšpektor)
	hlavný (čašník, inšpektor)

	všenárodný
	celonárodný

	všetcia
	všetci

	výdaje (na zbrojenie)
	výdavky (na zbrojenie)

	vydávateľ
	vydavateľ

	vydodať
	dodať, poslať

	vyfasovať
	1. dostať (ako prídel);
2. dostať (ako trest)

	východ: Blízky Východ, Ďaleký Východ, Stredný Východ
	Blízky východ, Ďaleký východ, Stredný východ

	východzí (stav)
	východiskový, základný, začiatočný (stav)

	výchovnovzdelávací
	výchovno-vzdelávací (týkajúci sa výchovy 
a vzdelávania)

	vylepšený (typ)
	zlepšený, zdokonalený (typ)

	výlohy
	výdavky

	výmluva
	výhovorka

	vypodpisovaný dokument (podpísalo ho viac osôb)
	podpísaný, popodpisovaný dokument

	vyporiadať sa, vysporiadať sa
	vyrovnať sa, porátať sa, usporiadať

	vyprostiť
	uvoľniť, vyslobodiť

	vyrovnací (vyrovnacie pojednávanie)
	vyrovnávací (vyrovnávacie pojednávanie)

	vyrúbiť
	vyrubiť

	vyslúchnuť
	vypočuť; podrobiť výsluchu, vypočúvaniu

	vyslúchnutý
	vypočutý

	vyslúžilý (vojak)
	vyslúžený (vojak)

	vysporiadanie (majetkové)
	vyrovnanie, usporiadanie (majetkové)

	výstroj (ženský rod)
	výstroj (mužský rod)

	výuka
	výučba, vyučovanie

	výzbroj (mužský rod)
	výzbroj (ženský rod)

	vzhľadom k niečomu
	vzhľadom na niečo

	vzniklý
	vzniknutý

	vzpura
	vzbura

	Z
	

	z časti (letel z časti nad územím SR)
	sčasti (letel sčasti nad územím SR)

	za hodinu (porada sa začne za hodinu)
	o hodinu (porada sa začne o hodinu)

	za prvé, za druhé
	po prvé, po druhé

	zabaviť (majetok)
	zhabať, skonfiškovať (majetok)

	začať/začínať (podujatie začalo)
	začať sa/začínať sa 
(podujatie sa začalo)

	zadĺženosť, zadĺžený
	zadlženosť, zadlžený

	zadržovací (zadržovacie právo)
	zádržný (zádržné právo)

	zahájiť (rokovanie)
	začať, otvoriť (rokovanie) 

	zahrňovať
	zahrnovať (ale: zahŕňať)

	zákonodárca
	zákonodarca

	zákonodárny
	zákonodarný

	záležať od
	záležať na

	záloha (na mzdu) hovor.
	preddavok (na mzdu)

	zamerovač
	zameriavač

	zámysel
	zámer, úmysel, cieľ, plán

	započať zastar.
	začať

	zaradiť na funkciu
	zaradiť do funkcie

	zastaralý
	zastaraný

	záujemca: záujemci (nominatív mn. č.)
	záujemcovia

	závada (závady brániace riadnemu užívaniu)
	chyba, kaz, porucha, nedostatok (nedostatky, chyby brániace riadnemu používaniu, užívaniu)

	závadnosť (zdravotná závadnosť)
	chybnosť, kazovosť, poruchovosť, škodlivosť, nevhodnosť (zdravotná škodlivosť)

	závadný (miestnosti zdraviu závadné)
	chybný, kazový, poruchový, nevyhovujúci, pokazený, škodlivý (zdraviu škodlivé miestnosti)

	zaviazať sa k prijatiu opatrení
	zaviazať sa prijať opatrenia, na prijatie opatrení

	závierka (účtovná z.)
	uzávierka (účtovná u.)

	závierkový list
	uzávierkový list

	zavírený počítač
	zavírusený počítač

	závisieť na
	závisieť od

	zablúdilá strela
	zablúdená, zblúdená strela

	zbytok
	zvyšok

	zcudziť
	scudziť

	zdeľovací
	oznamovací

	zhotoviteľ
	zhotovovateľ

	zjednať (nápravu)
	urobiť, zaistiť (nápravu)

	zlúčiteľný
	zlučiteľný

	zmenečný
	zmenkový

	zmierčí súd
	zmierovací súd

	zmluva o dielo
	zmluva o diele

	zobecniť, zobecnieť
	zovšeobecniť, zovšeobecnieť

	zosilovač
	zosilňovač

	zušľachťovací
	vhodnejšie zošľachťovací

	zúžitkovať
	zužitkovať

	zvláštne spojenie
	vhodnejšie osobitné spojenie



Použité skratky:
admin. slang	administratívny slang (nespisovný výraz typický pre administratívne prostredie)
hovor.	hovorové slovo (spisovné, ale nevhodné pre odborný štýl)
j. č.	jednotné číslo
lek.	lekársky výraz
mn. č.	množné číslo
os.	osoba (pri časovaní slovies)
predl.	predložka
príd. m.	prídavné meno


Slovník správnej slovenčiny
Ako je to správne?
zastar.	zastarané slovo (ustupujúce zo súčasného používania)

